‘જી…ના…..મને આરોપ મંજૂર નથી.’ મહેન્દ્રભાઈએ વાક્ય પૂરું કર્યું તે સાથે જ ઉદયનો શ્વાસ હેઠો બેઠો, પણ હૃદય હજુ જોરથી ધડકતું હતું. કશિશના પણ ઉદય જેવા જ હાલ હતા. બંને સ્તબ્ધ હતાં. કશિશ વિચારતી હતી કે સારું થયું પપ્પાએ આરોપ નકારી દીધા. નહીં તો પોતે જે ચાહે છે તે થઈ શક્યું ન હોત. બીજી બાજુ ઉદય મનમાં વિચારતો હતો કે આજે તો બચી ગયો છે, પણ હવે જો પપ્પાને બરાબર ટ્રેઇન ન કર્યા તો બીજીવાર જેલ જવાનો જ વારો આવશે.